বাপ্পী নামে পল্লবীর এক বাসিন্দা জানান, ১২ নম্বর বৃন্দাবন বস্তির বাসিন্দা তার ভাই বাবুল হোসেন। বস্তির পাশেই রিকশার গ্যারেজ দেখাশোনা করেন। ৭ এপ্রিল বিকালে অন্যদিনের মতোই কাজে ব্যস্ত ছিলেন তিনি। সামান্য দূরে লোকজনের হইচই শুনে কৌতূহলবশত সেখানে যান। দেখতে পান, পুলিশের সোর্স বাবু ৪-৫ জন পুরুষের দেহ তল্লাশি করছেন। এ সময় এসআই বিল্লাল হোসেনের নেতৃত্বে পুলিশের একটি টিম সেখানে ছিল।